Document ID: /roh_data/filtered/fineweb-2-filterrobots_roh.jsonl.gz/73714

Exposiziun pil giubileum "600 onns Ligia Grischa"
L’exposiziun extraordinaria 2024 el Museum Sursilvan Cuort Ligia Grischa a Trun ei dedicada al giubileum «600 onns Ligia Grischa».
Mussau vegn la sentupada dils delegai alla dieta annuala il di da Sogn Gieri 1698 ella Cuort Ligia Grischa. Nus dein in’egliada sin la veta ed il mintgadi dils carstgauns ed en las instituziuns politicas dalla Ligia Grischa.
Nus mussein en in’exposiziun d’art contemporan co la colur grischa inspirescha artistas ed artists.
L’exposiziun cuozza dils 30 da mars tochen ils 3 da november 2024.
La vischnaunca da Trun festivescha il giubileum da 600 onns Ligia Grischa cun diversas occurrenzas. Dapli surlunder sin la pagina da web ischi2024.ch